Diari Oficial de la Generalitat Valenciana


Sumari del DOGV 4075, del 30-08-2001 (2001/7350)

ACORD de 28 de juny de 2001, de la Comissió Territorial d'Urbanisme de València, relatiu a l'homologació i el pla parcial del sector PRR1-A de Cullera.
-------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7350


Data del document
:   28-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cullera
    * pla d'urbanisme

ACORD de 28 de juny de 2001, de la Comissió Territorial d'Urbanisme de València, relatiu a l'homologació i el pla parcial del sector PRR1-A de Cullera. [2001/7350]
  
Vist l'expedient tramés per l'Ajuntament de Cullera que fa referència a l'homologació i el pla parcial del sector PRR1-A, i de conformitat amb els següents
  
Antecedents de fet
  
Primer
  
El projecte es va sotmetre a informació pública per mitjà del tràmit simplificat previst en l'article 48 de la Llei 6/1994, de 15 de novembre, Reguladora de l'Activitat Urbanística. Després del pertinent període d'exposició pública, en el qual es van presentar diverses alternatives tècniques i proposicions jurídiques i econòmiques, es va aprovar provisionalment el projecte i es va adjudicar la condició d'urbanitzador en favor d'una mercantil de caràcter privat, per mitjà de l'acord del ple municipal de 30 de gener de 2001.
  
Segon
  
El projecte conté document d'homologació modificativa ?que inclou memòria i plànols d'informació i ordenació- i pla parcial - format per memòries informativa i justificativa, normes urbanístiques i plànols d'informació i ordenació-.
  
Tercer
  
L'objecte del projecte és el desenvolupament d'un sector de sòl urbanitzable programat d'ús residencial de 8.87 ha de superfície, que està ubicat en la falda de la muntanya de Cullera, al costat del sòl urbà El Racó i connectat amb el centre cívic, per mitjà de la carretera del Far.
  
Per a això es proposa, juntament amb el pla parcial corresponent, una homologació de caràcter modificador que planteja una rotonda que resolga els accessos al sector en la carretera del Far, una xicoteta redelimitació de l'àmbit d'escassa transcendència i l'increment del nombre màxim d'habitatges, que passa de 266 habitatges (30 habitatges/ha) a 374 habitatges (42 habitatges/ha), justificat en la demanda que hi ha ?tot això sense incrementar l'aprofitament de l'àmbit-.
  
Quart
  
Durant la tramitació de l'expedient s'ha sol·licitat informe, amb data 21 de febrer de 2001, al Servei de Vies i Obres de la Diputació de València, sense que fins ara se'n tinga constància de l'emissió.
  
Consta en l'expedient de tramitació municipal, la sol·licitud d'informe el 22 de gener de 2001 a les conselleries de Sanitat i Educació, sense que fins ara, hagen emés informe al respecte.
  
Amb data 3 de maig de 2001, la Conselleria d'Indústria i Comerç ha emés informe en què realitza una sèrie de recomanacions respecte del projecte.
  
Cinqué
  
Cullera té un Pla General aprovat definitivament per Resolució del conseller d'Obres Públiques, Urbanisme i Transports de 19 de maig de 1995, que ha sigut objecte de diverses modificacions puntuals i planejament de desenvolupament.
  
Amb data 17 de desembre de 1998, la Comissió Territorial d'Urbanisme va aprovar definitivament la modificació puntual del Pla General, relativa a la divisió del sector PRR-1 en dos subsectors.
  
Sisé
  
La Comissió Territorial d'Urbanisme, en la sessió de 2 de maig de 2001, va adoptar l'acord de deixar sobre la taula l'homologació i el pla parcial del sector PRR-1A de Cullera, fins que quedara justificada la suficiència de la carretera del Far per a absorbir increments d'habitatges addicionals als previstos pel planejament general ?en particular referit a la seua suficiència per a garantir unes condicions d'evacuació adequades- i les reserves d'aparcament públic exigibles a l'ordenació detallada.
  
Seté
  
Amb data 21 de maig de 2001, l'Ajuntament de Cullera ha tramés documentació complementària, consistent en un informe emés per tècnics municipals, que justifiquen en essència, que l'increment d'habitatges preteses, pot ser assumit per l'actual carretera, sense que es genere un conflicte addicional en matèria d'evacuació en l'àmbit, fins i tot en l'època de major confluència poblacional.
  
Vuité
  
La Comissió Informativa de la Comissió Territorial d'Urbanisme de València, en la sessió realitzada el 25 de juny de 2001, va emetre un informe que fa referència al projecte que ens ocupa, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU) i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon
  
Lla documentació està completa, als efectes del compliment del que estableixen els articles 27 de la LRAU i l'article 64 i següents del Reglament de Planejament de la Comunitat Valenciana (d'ara endavant, RPCV) i en la Instrucció d'Homologació.
  
Tercer
  
Les determinacions contingudes en l'homologació s'ajusten amb el que estableix el punt II.9 de la Instrucció d'homologació i es consideren, de manera general, correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
L'ordenació detallada estableix les reserves dotacionals exigides en l'annex al Reglament de Planejament de la Comunitat Valenciana, tal com es concreta en el següent quadre:
  
No obstant això, no queda acreditat en el projecte les reserves d'aparcaments en sòl dotacional públic, exigides en l'article 10.2 del RPCV.
  
Cinqué: la Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans parcials de municipis de menys de 50.000 habitants, de conformitat amb el que estableix la disposició transitòria primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 28 de juny de 2001, acorda:
  
Aprovar definitivament l'homologació del sector PRR-1ª
  
Emetre un informe respecte del pla parcial del sector i concedir cèdula d'urbanització respecte d'aquest, amb els efectes que estableix l'article 54 de la Llei Reguladora.
  
Tot això referit al municipi de Cullera.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 28 de juny de 2001.- El secretari de la Comissió Territorial d'Urbanisme: José Manuel Palau Navarro.